CELEX: C2006/074/55
Language: lt
Date: 2006-03-25 00:00:00
Title: Byla T-17/06  2006 m. sausio 23 d.  pareikštas ieškinys byloje  Giant (Kinija) prieš Tarybą

25.3.2006   
            
            
               LT
            
            
               Europos Sąjungos oficialusis leidinys
            
            
               C 74/29
            
         2006 m. sausio 23 d. pareikštas ieškinys byloje Giant (Kinija) prieš Tarybą
   
   (Byla T-17/06)
   (2006/C 74/55)
   Proceso kalba: anglų
   Šalys
   
      Ieškovė: Giant (Kinija) Co., Ltd (Kunshan, Kinija), atstovaujama advokato P. De Baere
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2005 m. lapkričio d. Tarybos reglamentą (EB) Nr. 1892/2005 (1), baigiantį dalinę tarpinę antidempingo priemonių, taikomų Kinijos Liaudies Respublikos kilmės dviračių importui, peržiūrą, tiek, kiek
               
                           —
                        
                        
                           atmetamas ieškovės argumentas dėl rinkos ekonomikos statuso („MES“);
                        
                     
                           —
                        
                        
                           pažeidžiamas EB 253 straipsnis, kadangi nenurodomi motyvai, kodėl buvo atmestas ieškovės argumentas dėl MES; ir
                        
                     
                           —
                        
                        
                           pažeidžiama PPO teisė, post factum kai kuriose EB valstybėse narėse taikant rinkos ekonomikos kriterijus eksportuojantiems Kinijos gamintojams; ir
                        
                     
         
               —
            
            
               priteisti iš Tarybos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė, pagal Kinijos teisę įsteigta uždaroji akcinė bendrovė, gamina dviračius ir jų dalis, eksportuojamas į Bendriją. Ji ginčija Reglamentą Nr. 1892/2005, kuris baigė dalinę tarpinę antidempingo priemonių, taikomų Kinijos Liaudies Respublikos kilmės dviračių importui, peržiūrą.
   Grįsdama savo ieškinį, ieškovė pirmiausia remiasi Tarybos reglamento Nr. 384/96 („pagrindinis reglamentas“) ir EB straipsnio, kurį ji anksčiau nurodė byloje T-372/05 (2), pažeidimu.
   Be to, ieškovė teigia, kad ginčijamas reglamentas pažeidžia Pasaulio prekybos organizacijos („PPO“) teisę, nes rinkos ekonomikos kriterijai taikomi Kinijos eksportuotojams penkiose valstybėse narėse, kurių antidempingo teisės aktai tokių kriterijų nenumatė Kinijos prisijungimo prie PPO metu.
   
      (1)  OL L 302, 2005 11 19, p. 22.
   
      (2)  OL C 315, 2005 12 10, p. 17.